Gebakte feta en wors | Weg
Gebakte feta en wors
Donderdag, November 24, 2016 09:44
Nie lus vir te veel skottelgoed nie? Jy maak hierdie lekker gereg sommer in een oondpan.Vir 4 | Voorbereityd 5 minute | Gaarmaaktyd 30 minuteWanneer jy feta só bak, raak dit sag en die gekaramelliseerde uie en soetrissie daarmee saam vorm ’n sous wat jy op brood kan smeer. Dan kort jy nog net ’n worsie!Jy benodig8 vark- of hoenderworsies2 rooiuie, geskil en in die lengte in 8 wiggies gesny3 soetrissies, pitjies uitgeskraap en in kwarte gesnyolyfolie’n paar takkies vars kruie½ koppie tamatiesmoor2 wiele fetakaas’n hand vol olywesuurdeegbroodSó maak jy1. Voorverhit die oond tot 210 ºC. Pak die wors, uie en soetrissie in ’n oondpan, sprinkel olyfolie oor en bak dit vir sowat 15 minute in die oond. Draai die groente en worsies halfpad om.2. Sodra die uie sag raak en karamelliseer, kan jy die bak uit die oond haal, die kruie en tamatiesmoor byvoeg en deurmeng.3. Pak nou die twee wiele feta in die pan, sprinkel die olywe bo-oor en bak dit vir nog 15 minute teen 180 °C.4. Skep van die sous op snye warm brood en eet dit saam met die wors.WenkMaak dubbel die hoeveelheid en gebruik die res as ’n pastasous.